השבת פקדון לבעלים

אלכסנדר ציקין

פרשת ויקרא פרק ה

|  |
| --- |
| (כ) וַיְדַבֵּ֥ר יְקֹוָ֖ק אֶל־מֹשֶׁ֥ה לֵּאמֹֽר:(כא) נֶ֚פֶשׁ כִּ֣י תֶחֱטָ֔א וּמָעֲלָ֥ה מַ֖עַל בַּיקֹוָ֑ק וְכִחֵ֨שׁ בַּעֲמִית֜וֹ בְּפִקָּד֗וֹן אֽוֹ־בִתְשׂ֤וּמֶת יָד֙ א֣וֹ בְגָזֵ֔ל א֖וֹ עָשַׁ֥ק אֶת־עֲמִיתֽוֹ:(כב) אֽוֹ־מָצָ֧א אֲבֵדָ֛ה וְכִ֥חֶשׁ בָּ֖הּ וְנִשְׁבַּ֣ע עַל־שָׁ֑קֶר עַל־אַחַ֗ת מִכֹּ֛ל אֲשֶׁר־יַעֲשֶׂ֥ה הָאָדָ֖ם לַחֲטֹ֥א בָהֵֽנָּה:(כג) וְהָיָה֘ כִּֽי־יֶחֱטָ֣א וְאָשֵׁם֒ וְהֵשִׁ֨יב אֶת־הַגְּזֵלָ֜ה אֲשֶׁ֣ר גָּזָ֗ל א֤וֹ אֶת־הָעֹ֙שֶׁק֙ אֲשֶׁ֣ר עָשָׁ֔ק א֚וֹ אֶת־ הַפִּקָּד֔וֹן אֲשֶׁ֥ר הָפְקַ֖ד אִתּ֑וֹ א֥וֹ אֶת־הָאֲבֵדָ֖ה אֲשֶׁ֥ר מָצָֽא:(כד) א֠וֹ מִכֹּ֞ל אֲשֶׁר־יִשָּׁבַ֣ע עָלָיו֘ לַשֶּׁקֶר֒ וְשִׁלַּ֤ם אֹתוֹ֙ בְּרֹאשׁ֔וֹ וַחֲמִשִׁתָ֖יו יֹסֵ֣ף עָלָ֑יו לַאֲשֶׁ֨ר ה֥וּא ל֛וֹ יִתְּנֶ֖נּוּ בְּי֥וֹם אַשְׁמָתֽוֹ:(כה) וְאֶת־אֲשָׁמ֥וֹ יָבִ֖יא לַיקֹוָ֑ק אַ֣יִל תָּמִ֧ים מִן־הַצֹּ֛אן בְּעֶרְכְּךָ֥ לְאָשָׁ֖ם אֶל־הַכֹּהֵֽן:(כו) וְכִפֶּ֨ר עָלָ֧יו הַכֹּהֵ֛ן לִפְנֵ֥י יְקֹוָ֖ק וְנִסְלַ֣ח ל֑וֹ עַל־אַחַ֛ת מִכֹּ֥ל אֲשֶֽׁר־יַעֲשֶׂ֖ה לְאַשְׁמָ֥ה בָֽהּ: פ |

חידושי הריטב"א מסכת בבא מציעא דף מ עמוד ב

|  |
| --- |
| ומני ר' ישמעאל היא דתניא הגונב טלה מן העדר וסלע מן הכיס למקום שנטל יחזיר דברי ר' ישמעאל ר' עקיבא אומר צריך דעת בעלים. ואוקימנא בדוכתה בפרק הגוזל דפליגי בשומר שגנב מרשותו והחזירה למקומה שלא מדעת בעלים, ודכ"ע גזלן צריך דעת בעלים בהשבה אלא דר' ישמעאל סבר שומר שגנב מרשותו כ"ז שלא חסר כלום לא כלתה שמירתו ועדיין הוא שומר של בעלים ודעתו כדעת הבעלים הילכך למקום שנטל יחזיר, ור"ע סבר שומר שגנב מרשותו כלתה שמירתו וצריך להחזיר לדעת הבעלים. |

תלמוד בבלי מסכת בבא קמא דף קיח עמוד א

|  |
| --- |
| מתני'. הגונב טלה מן העדר והחזירו, ומת או נגנב - חייב באחריותו; לא ידעו בעלים לא בגניבתו ולא בחזירתו, ומנו את הצאן ושלימה היא - פטור. גמ'. אמר רב: לדעת - צריך דעת, שלא לדעת - מנין פוטר, וכי קתני ומנו את הצאן והיא שלימה - אסיפא; ושמואל אמר: בין לדעת בין שלא לדעת - מנין פוטר, וכי קתני ומנו והיא שלימה פטור - אכולה; ורבי יוחנן אומר: לדעת - מנין פוטר, שלא לדעת - אפי' מנין נמי לא צריך, וכי קתני ומנו את הצאן והיא שלימה - ארישא; רב חסדא אמר: לדעת - מנין פוטר, שלא לדעת - צריך דעת, וכי קתני ומנו את הצאן והיא שלימה - ארישא. אמר רבא: מ"ט דרב חסדא? הואיל ואנקטה נגרי ברייתא. ומי אמר רבא הכי? והאמר רבא: האי מאן דחזייה לחבריה דאגבה אימרא מעדרא דידיה, ורמא ביה קלא ושדייה, ולא ידע אי הדריה אי לא הדריה, ומת או נגנב - חייב באחריותו; מאי לאו אף על גב דמני! לא, דלא מני. ומי אמר רב הכי? והאמר רב: החזירו לעדר שבמדבר - יצא! אמר רב חנן בר אבא: מודה רב ברקועתא. לימא כתנאי: הגונב טלה מן העדר, וסלע מן הכיס - למקום שגנב יחזיר, דברי רבי ישמעאל, ר"ע אומר: צריך דעת בעלים; סברוה, דכולי עלמא אית להו דרבי יצחק, דאמר רבי יצחק: אדם עשוי למשמש בכיסו בכל שעה; מאי לאו בסלע לדעת, ובפלוגתא דרב ושמואל! (לא), בטלה שלא לדעת, ובפלוגתא דרב חסדא ור' יוחנן. אמר רב זביד משמיה דרבא: בשומר שגנב מרשות בעלים - כ"ע לא פליגי כדרב חסדא, והכא בשומר שגנב מרשותו שיחזיר למקום שגנב קמיפלגי, ר"ע סבר: כלתה לו שמירתו, ור' ישמעאל סבר: לא כלתה לו שמירתו. לימא, מנין פוטר תנאי היא; דתניא: הגוזל את חבירו והבליע לו בחשבון - תני חדא: יצא, ותניא אידך: לא יצא; סברוה, דכ"ע אית להו דר' יצחק, דאמר: אדם עשוי למשמש בכיסו בכל שעה ושעה; מאי לאו בהא קמיפלגי, דמ"ד יצא - סבר: מנין פוטר, ומאן דאמר לא יצא - סבר: מנין אינו פוטר! אמרי: אי סבירא לן כר' יצחק, כ"ע לא פליגי דמנין פוטר, אלא בדרבי יצחק קמיפלגי, מר אית ליה דר' יצחק, ומר לית ליה דר' יצחק. ואי בעית אימא: דכ"ע אית להו דר' יצחק, ולא קשיא: הא דמני ורמא ליה בכיסיה, והא דמני ורמא לידיה. ואיבעית אימא: אידי ואידי דמני ורמא בכיסיה, הא דאית ליה זוזי אחריני בכיסיה, הא דלית ליה זוזי אחריני בכיסיה.  |

רמב"ם הלכות גניבה פרק ד

|  |
| --- |
| הלכה י שומר שגנב מרשותו כגון שגנב טלה מעדר שהופקד אצלו וסלע מכיס שהופקד אצלו אם יש עליו עדים חייב בכפל ואף על פי שהחזיר הסלע למקומו והטלה לעדרו הרי זה חייב באחריותו עד שיודיע ב הבעלים, שהרי כלתה שמירתו וכאילו לא החזיר כלום עד שיודיע בעליו. ג אבל הגונב סלע מכיס חבירו או כלי מביתו והחזיר דבר הגנוב למקומו אם ידעו הבעלים בגניבתו ולא ידעו בחזירתו עדיין הגנב חייב באחריותו ד עד שימנה את מעותיו. +/השגת הראב"ד/ שומר שגנב מרשותו וכו' אם יש עליו עדים חייב בכפל. א"א זה אינו כלום. /השגת הראב"ד/ עד שיודיע בעליו. א"א או שיחזיר הכיס לבעליו וימנה מעותיו.+ הלכה יא מנה את כיסו ומצאו שלם המנין פטור, ואם לא ידעו הבעלים לא בגניבתו ולא בחזירתו אפילו מנין אינו צריך אלא כיון שהחזירו למקומו נפטר מאחריותו.  |

הגהות מיימוניות הלכות גניבה פרק ד הלכה י

|  |
| --- |
| [ב] וכן פסק רב אלפס ופירש דלא פליגי ר' ישמעאל ור"ע אלא גבי פקדון אבל הכא גבי גנבה מודו דבעינן דעת בעלים כמתני' דהגוזל בתרא ובמאי דפליגי פסק כר"ע וכן רבינו המחבר בהלכות פקדון פ"ז ור"י פסק כר' ישמעאל דאוקי סתם מתני' דפרק המפקיד כוותיה. כתב הר"ר חזקיה דאדם הנפקד אם שאל חפץ מן הפקדון שבידו ולאחר זמן החזירו למקום שהיה מונח יחזיר בחזקת פקדון ואין עליו דין שואל אלא שומר בעלמא דדעת שומר חשיב כדעת בעלים ואפילו ר"ע דאמר כלתה שמירתו ה"מ גונב דמעתה לא מהימן ליה אבל שואל מהימן ליה ולא כלתה שמירתו ע"כ. וצריך עיון לקמן בהלכות גזילה ספ"ג ע"כ: |

מגיד משנה הלכות גניבה פרק ד הלכה י

|  |
| --- |
| ואף על פי שהחזיר וכו'. פסק כר"ע וכאוקימתא דרב זביד בפ' הגוזל ומאכיל. וכתב עליו הר"א ז"ל או שיחזיר הכיס לבעליו וימנה מעותיו עכ"ל. ונכון הוא ואף רבינו מודה בזה לא אמרה אלא כשהיא ברשות שומר ומאמר ר"ע כך הוא צריך דעת בעלים אבל כשהחזיר הכיס ומנה נראה שהוא פטור דלא עדיף מהגונב סלע וידעו הבעלים בגנבתו שהמנין פוטר כמ"ש בסמוך ואפשר שיש לחלק דשומר צריך דעת בעלים ואין המנין פוטר והראשון נכון יותר: |

אבן האזל הלכות גניבה פרק ד הלכה י

|  |
| --- |
| והנראה לי בדעת הראב"ד דסובר כמו שרצה המ"מ לומר בדעת הרמב"ם והיינו דהכל צריכין דעת בעלים קאי אשומרים דשומרים צריך דוקא חזרת הפקדון מדעת הבעלים ואפי' בלא ידעו הבעלים בגנבתו וסגי במנין וטעמא דמילתא דשומר נתחייב באחריות הפקדון וקבל עליו שמירתו, ולכן צריך דוקא שימסור הפקדון מדעת לבעל הפקדון ולא דמי לגזלן דאינו חייב בשמירת הגזלה ואינו חייב אלא בהשבת הגזלה או לשלם דמיה, ולכן מכיון שהבעלים לא ידעו בהגזלה סגי בהשבה בלא ידיעתן דבידעו בגנבתו לא ידעו לשמור כשאין יודעים מחזירתה, אבל בלא ידעו אין להם היזק בזה, אבל בפקדון שקבל עליו שמירתו זהו דינא דהכל צריכים דעת היינו שיחזיר הפקדון מדעת המפקיד, דהוא בגדר מקח וממכר שמחזיר לו הפקדון חזרה ומסלק בזה ממנו חיוב שמירתו, אלא דמנין מהני כיון דקיי"ל דמנין הוי כמו לדעת....ובדעת הרמב"ם נוכל לומר דאינו חולק בזה או דנאמר דסובר כדעת רש"י ואין חילוק בין שומרים לגנב וגזלן ואם מחזיר לבית הבעלים אפי' מנין אינו צריך וכנ"ל ולכן לא הוצרך להשמיענו כיון שכבר כתב כן בהלכה י"א: |

מחנה אפרים הלכות גניבה פרק ד הלכה י

|  |
| --- |
| [י] עדין חייב באחריותו עד שימנה את מעותיו, בה' גזילה כתב דאדם עשוי למשמש בכיסו בכל שעה:שם כתב ה"ה בסוף לשונו ז"ל אבל הגונב סלע (והחוזר) [והחזיר] דבר הגנוב למקומו וכו', דע שכונת רבינו ז"ל אינה בדוקא למקום ההוא שגנב וכו'. נ"ב לא ידעתי מנ"ל ומדברי הרמב"ן במלחמות נראה דכל ששנה אין מנין פוטר:  |